ai4bharat/Pralekha huggingface dataset:
नौवहन मंत्रालय
भारतात जहाजबांधणीला चालना देण्यासाठी नौवहन मंत्रालयाने परवाना अटींच्या प्रथम नकार अधिकारात  केली सुधारणा
‘आत्मनिर्भर भारत’ साठी ‘आत्मनिर्भर शिपिंग’ च्या दिशेने एक धाडसी पाऊल: मनसुख मांडवीय
नवी दिल्ली, 22 ऑक्टोबर 2020
केंद्र सरकारच्या ‘मेक इन इंडिया’ धोरणाच्या अनुषंगाने नौवहन मंत्रालयाने सर्व प्रकारच्या आवश्यकतेसाठी निविदा प्रक्रियेद्वारे जहाजे भाड्याने देण्यासाठी आरओएफआर  परवाना देण्याच्या अटींचा आढावा घेतला आहे.
भारतात बांधणी करण्यात आलेल्या जहाजांच्या मागणीला चालना देण्यासाठी, प्रथम नकार अधिकार  च्या मार्गदर्शक सूचनांमधील सुधारणा अंतर्गत भारतात तयार करण्यात आलेली आणि भारतीयांच्या मालकीची जहाजे भाड्याने देण्याला प्राधान्य देण्यात आले आहे.
निविदा प्रक्रियेद्वारे भाड्याने घेतलेल्या कोणत्याही प्रकारच्या जहाजांसाठी पुढीलप्रमाणे प्रथम नकार अधिकार  ठरवला जाईलः
- भारतीय बनावट, भारतात नोंदणीकृत आणि भारतीय मालकीचे
- परदेशी बनावट, भारतीय नोंदणीकृत आणि भारतीय मालकीचे
- भारतीय बनावट, परदेशी नोंदणीकृत आणि परदेशी मालकीचे
- नौवहन महासंचालकांनी नवीन परिपत्रक जारी करण्याच्या तारखेपर्यंत भारताचा ध्वज असलेल्या  सर्व जहाजांना भारतीय बनावटीचे जहाज मानले जाईल आणि ती वरील श्रेणीत  श्रेणीत येतील आणि
- मर्चंट शिपिंग कायदा 1958 च्या कलम 406 अन्वये महासंचालक  यांनी भारतीय ध्वज अंतर्गत नोंदणीसाठी भारतीय शिपयार्डमध्ये जहाज बांधणाऱ्या भारतीय नागरिक / कंपनी / संस्थेकडून परदेशी ध्वजांकित जहाजांना दिलेली परवानगी तात्पुरता पर्याय असून खालील दोन अटी पूर्ण करणे वरील श्रेणी  च्या अंतर्गत येईल असे मानले जाईल.
- कराराच्या रकमेपैकी 25% रक्कम भारतीय शिपयार्डला देण्यात आली आहे
- मान्यताप्राप्त संस्थेद्वारे प्रमाणित केल्यानुसार जहाजाच्या मुख्य भागाचे 50 % काम पूर्ण झाले आहे.
जहाज बांधणीच्या करारात नमूद केल्यानुसार अशा चार्टर्ड जहाजांना परवान्याचा कालावधी जहाज बांधणीच्या कालावधीपुरता मर्यादित असेल.
हे नमूद करण्यात येते कि जहाजबांधणी मंत्रालयाने जहाजबांधणी आर्थिक सहाय्य धोरण  अंतर्गत जहाजबांधणीसाठी दीर्घकालीन अनुदानाची तरतूद केली आहे. या धोरणांतर्गत मंत्रालयाने आत्तापर्यंत 61.05 कोटी रुपयांचे वितरण केले आहे. भारतात बांधलेल्या जहाजांना अतिरिक्त बाजारपेठ उपलब्ध करुन आणि व्यापार सहाय्य पुरवून जहाज बांधणीला प्रोत्साहन देण्याचा सरकारचा प्रयत्न आहे.
सुधारित मार्गदर्शक सूचनांमुळे देशांतर्गत जहाज बांधणी आणि नौवहन उद्योगांना चालना मिळेल.
नौवहन राज्यमंत्री  मनसुख मांडवीय म्हणाले, " नौवहन मंत्रालय पंतप्रधान नरेंद्र मोदी यांच्या आत्मनिर्भर भारत कल्पनेनुसार भारतात जहाज बांधणीला चालना देण्यासाठी एकाग्र दृष्टिकोनासह काम करत आहे. आरओएफआर परवाना अटींचे पुनरावलोकन करणे हे आत्मनिर्भर नौवहनाच्या दिशेने एक मोठे पाऊल आहे. स्वावलंबनाच्या माध्यमातून ‘मेक इन इंडिया’ उपक्रमांना ते प्रोत्साहन देईल आणि देशाच्या जहाज निर्माण उद्योगांना रणनीतिक प्रोत्साहन देईल आणि यामुळे भारताच्या दीर्घकालीन आर्थिक वाढीला हातभार लागेल.M.Chopade/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
जलशक्ती मंत्रालय
केंद्रीय जलशक्ती मंत्री गजेंद्र सिंह शेखावत यांच्या हस्ते ‘‘स्वच्छता क्रॉनिकल्स: ट्रान्सफॉर्मेटिव्ह टेल्स फ्रॉम इंडिया’' या संग्रहाचे प्रकाशन
केंद्रीय जलशक्ती मंत्री गजेंद्र सिंह शेखावत यांनी आज ग्रामीण वॉश  सहकार्य मंचाच्या  दोन दिवसीय राष्ट्रीय परिषदेत, हागणदारी मुक्तीसाठीच्या 75 ओडीएफ प्लस सर्वोत्तम पद्धतींच्या संग्रहाचे प्रकाशन केले. स्वछता क्रॉनिकल्स: ट्रान्सफॉर्मेटिव्ह टेल्स फ्रॉम इंडिया अर्थात ‘स्वच्छता यशोगाथा : भारतातील परिवर्तनवादी कथा' या शीर्षकाखाली प्रकाशित हा संग्रह, स्वच्छ भारत अभियान -ग्रामीणच्या टप्पा -II च्या उद्दिष्टांची पूर्तता करण्यासाठी विविध ओडीएफ प्लस उपक्रमांमध्ये नवनवीन शोध, अडथळे दूर करण्यासाठी आणि जागरूकता वाढवण्यासाठी केलेल्या उपाययोजना, विशेष मोहिमा आणि राज्ये/केंद्रशासित प्रदेशांचे प्रयत्न समोर आणतो.
“ओडीएफ प्लस दर्जा प्राप्त करण्यासाठी काम करणाऱ्या राज्यांसाठी आणि इतर हितसंबंधितांसाठी यशोगाथांचा हा संग्रह एक बहुमूल्य स्रोत आहे”. "हा संग्रह देशभरात अंमलात आणलेल्या सर्वोत्कृष्ट पद्धतींचे प्रदर्शन घडवतो आणि इतरांना या यशाची पुनरावृत्ती करण्यासाठी प्रेरणा देतो, असे केंद्रीय मंत्री शेखावत यांनी 75 ओडीएफ प्लस सर्वोत्कृष्ट पद्धतींच्या संकलनाविषयी बोलताना सांगितले.
हा संग्रह, स्वच्छ भारत अभियान – ग्रामीण’च्या माहिती, शिक्षण संपर्क विषयक चमूने विकसित केला आहे आणि स्वच्छ भारत अभियान - ग्रामीण टप्पा - II च्या प्रत्येक विषयावरील स्तंभावर आधारित कथांचा त्यात समावेश आहे. या संग्रहातील कथांची निवड खालील प्रमुख निकषांवर आधारित आहे:
नवोन्मेष : हा विभाग ओडीएफ प्लस मिळविण्यासाठी अंमलात आणलेल्या नाविन्यपूर्ण पद्धती अधोरेखित करतो. उदाहरणार्थ, ओदीशा राज्यात तालुका स्तरावरील समुदायाचा सहभाग आणि नेतृत्वाच्या माध्यमातून खोरधा जिल्ह्यातील भिंगारपूर ग्रामपंचायती मधील जितिकर सुआनलो गावाच्या ओडीएफ प्लस आदर्श गावाचा दर्जा कशाप्रकारे सुनिश्चित केला किंवा ओडीएफ प्लस गुणधर्मांचे लाइव्ह मॉडेल्स  प्रदर्शित केल्याने उत्तर प्रदेशातील श्रावस्ती जिल्ह्याला ओडीएफ प्लस दर्जा मिळवण्यात कशाप्रकारे मदत झाली, याबाबत माहिती देण्यात आली आहे.
अडथळ्यांवर मात करणे: या विभागात ओडीएफ प्लस दर्जा मिळवण्यासाठी ज्या आव्हानांना सामोरे जावे लागले आणि या आव्हानांवर मात कशाप्रकारे मात करण्यात आली, याबद्दल चर्चा केली आहे. उदाहरणार्थ, तामिळनाडू राज्याने नम्मा ओरू सुपारू मोहिमेचा एक भाग म्हणून नाविन्यपूर्ण सामूहिक स्वच्छता उपक्रमाद्वारे मदुराईच्या उपनगरीय पंचायतींमधील घनकचरा व्यवस्थापनाच्या महत्त्वपूर्ण आव्हानावर मात केली.
जागरुकता वाढवणे : स्वच्छतेबाबत जनजागृती करण्यासाठी केलेल्या उपाययोजनांवर हा विभाग प्रकाश टाकतो. उदाहरणार्थ, उत्तर प्रदेशातील फतेहपूर जिल्ह्यातील सरकारी शाळांमधील मुले वॉश वाणी नावाच्या नियतकालिकाद्वारे ग्रामीण भागात सकारात्मक वॉश म्हणजेच पाणी, निकोप आरोग्यासाठी घ्यायची खबरदारी आणि स्वच्छतेला पुरक वर्तनाला चालना देण्यासाठी त्यांच्या सर्जनशील ऊर्जेचा वापर करत आहेत.
विशेष मोहीम : हा विभाग ओडीएफ प्लस मिळविण्यासाठी सुरू केलेल्या विशेष मोहिमांची चर्चा करतो. उदाहरणार्थ, गुजरात राज्याने स्वच्छ सागर, सुरक्षित सागर  मोहिमेचा एक भाग म्हणून त्यांचे किनारे नियमितपणे स्वच्छ करण्यासाठी आणि त्याद्वारे पर्यावरणाचे संरक्षण करण्यासाठी उपाययोजना सुरू केल्या.
युवा व्यवहार आणि क्रीडा मंत्रालय
युवा व्यवहार आणि क्रीडा मंत्रालयाची आत्मनिर्भर भारतची उद्दीष्टे साध्य करण्यासाठी 1 कोटी युवा स्वयंसेवकांचे संघटन करण्यासंदर्भात युनिसेफसोबत भागीदारी
नवी दिल्ली, 20 जुलै 2020
पंतप्रधानांनी दिलेल्या आत्मनिर्भर भारतच्या आव्हानाला प्रतिसाद देत, केंद्रीय युवा व्यवहार आणि क्रीडा मंत्री किरेन रीजीजू यांचे 1 कोटी युवा स्वयंसेवकांचे संघटन करण्याचे ध्येय पूर्ण करण्यासाठी, युवा आणि क्रीडा मंत्रालयाने यु वाह  यांच्यासोबतच्या भागीदारीवर स्वाक्षरी केली. या भागीदारीनूसार युवकांमध्ये स्वयंसेवकत्वाची भावना वाढीस लागण्यासाठी, त्यांना शिक्षण आणि उत्पादकता, कौशल्य आणि सक्रीय नागरीक होण्यासाठी कार्य केले जाणार आहे. या भागीदारी वक्तव्याचा शुभारंभ युवा व्यवहार मंत्रालयाच्या सचिव श्रीमती उषा शर्मा आणि भारतातीय युनिसेफचे प्रतिनिधी डॉ यास्मीन अली हक यांच्यामार्फत, केंद्रीय मंत्री किरेन रीजीजू यांच्या उपस्थितीत करण्यात आला.
भागीदारीचे महत्त्व विशद करताना, किरेन रीजीजू म्हणाले, “ही भागीदारी सध्याच्या आव्हानात्मक परिस्थितीत अतिशय योग्य आहे. मला विश्वास आहे की, यात आपल्या विद्यमान धोरणांवर लक्ष केंद्रीत करता येईल. पंतप्रधानांनी युवकांसमोर स्पष्ट रोडमॅप ठेवला आहे आणि आत्मनिर्भर भारताचे आव्हान केले आहे, यासोबत भारताच्या युवकांना पुढे जायचे आहे. भारत हा विशाल लोकसंख्येचा युवा देश आहे, युवकांच्या कोणत्याही क्षेत्रातील योगदानामुळे केवळ देशातच नाही तर जागतिक व्यासपीठावरही मोठा परिणाम होईल.”
या भागीदारीमुळे भारतातील तरुणांसाठी मोठ्या प्रमाणात शिक्षण, कौशल्य आणि बेरोजगारीच्या आव्हानांवर सामोरे जाण्यासाठी उपायांची सह-निर्मिती आणि अंमलबजावणी करण्यासाठी युवकांसह कार्य करण्यासाठी मंत्रालय आणि संयुक्त राष्ट्र संघ दोघांच्या प्रयत्नांचा फायदा होईल. यात युवकांना उद्योजकतेत आधार देणे, तरुणांना प्रोत्साहन देणे, महत्वाकांक्षी सामाजिक-आर्थिक संधींशी संबंध जोडणे, तरुणांमध्ये बदल घडवून आणणे आणि नागरी सहभागास प्रोत्साहन देणे, तरुणांना करिअर मार्गदर्शन, थेट संवादाला पाठिंबा आणि अभिप्राय देणे या कामांचा समावेश असेल. युवक आणि धोरण भागधारकांमधील यंत्रणा आणि शाश्वत विकास ध्येयांसाठी एनएसएस आणि एनवायकेएस केडरची क्षमता आणि स्वयंसेवक बल वाढवणे आदींचा समावेश असेल.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
उपराष्ट्रपती कार्यालय
गांधी जयंतीच्या पूर्वसंध्येला उपराष्ट्रपतींकडून देशवासियांना शुभेच्छा
गांधी जयंतीच्या पूर्वसंध्येला उपराष्ट्रपती जगदीप धनखड यांनी देशवासियांना शुभेच्छा दिल्या आहेत.
गांधी जयंतीनिमित्त सर्व देशवासियांचे मी हार्दिक अभिनंदन करतो आणि त्यांना शुभेच्छा देतो.
महात्मा गांधींच्या सत्य  आणि अहिंसा  या तत्वांनी वसाहतवादी राजवटीविरुद्ध भारताच्या स्वातंत्र्य लढ्यात मार्गदर्शक भूमिका बजावली. स्वातंत्र्य आणि समानतेसाठी त्यांनी केलेले अथक प्रयत्न केवळ भारतासाठीच नाही तर जागतिक समुदायासाठी - न्याय्य आणि सुसंवादी समाजाच्या स्थापनेत एखाद्या दीपस्तंभाप्रमाणे आहेत.
राष्ट्रपित्यांना आदरांजली वाहताना, त्यांनी दाखवलेल्या मार्गावर वाटचाल करण्याचा आणि भारताच्या प्रगतीसाठी गांधीजींच्या आत्मनिर्भरता, सर्वसमावेशकता आणि वैश्विक बंधुभावाचा दृष्टिकोन कायम राखण्याचा प्रयत्न करण्याचा संकल्प करूया, असे उपराष्ट्रपती जगदीप धनखड यांनी सांगितले आहे.
संरक्षण मंत्रालय
पश्चिम हिंदी महासागरात मलबार 2020 च्या संयुक्त सैन्य सरावाच्या दुसऱ्या टप्प्यास प्रारंभ
मलबार 2020 सैन्य कवायतींच्या दुसऱ्या टप्प्यातील सैनिकी कवायती, अरबी समुद्राच्या उत्तर भागात येत्या 17 ते 20 नोव्हेंबर 2020 पासून केल्या जाणार आहेत. 03 ते 06 नोव्हेंबर 2020 या कालावधीत बंगालच्या उपसागरात झालेल्या मलबार 2020 च्या संयुक्त सैन्य सरावाच्या पहिल्या टप्प्यातून स्फूर्ती घेत, या टप्प्यात ऑस्ट्रेलिया, भारत, जपान आणि अमेरिका या देशांच्या नौदलासमवेत समन्वयित केलेल्या अतिशय कठीण सरावाचा समावेश होणार आहे.
मलबार 2020च्या दुसऱ्या टप्प्यात भारतीय नौदलातील विमानवाहू युद्धनौका विक्रमादित्य कॅरीअर बॅटल ग्रुप आणि अमेरिकेतील निमित्झ कॅरीअर स्ट्राईक समूह यांची एकत्रित प्रात्यक्षिके सादर केली जातील.यात दोन युद्धनौकासह इतर जहाजे, पाणबुड्या आणि नौदलातील विमाने यांना घेऊन चार दिवस उच्च तीव्रतेची नौदल प्रात्यक्षिके केली जातील.या प्रात्यक्षिकांत विक्रमादित्य युद्धनौकेवरील मिग 29 K लढाऊ विमाने आणि एफ -18 आणि निमित्झ मधील E 2 C हॉकी यातील क्रॉस डेक फ्लाईंग ऑपरेशन्स आणि प्रगत हवाई संरक्षण कवायती प्रदर्शित होतील. याशिवाय प्रगत पृष्ठभाग, पाणबुडी विरोधी युध्द व्यायाम, सीमॅन इव्हॉल्यूशन आणि गोळीबार यांचा सराव केला जाईल, ज्यामुळे या चार नौदलांमधील कार्यप्रणाली आणि जोश वृद्धिंगत होईल.
भारताकडून या सरावात ,विक्रमादित्य हि युद्धनौका आणि त्यातील लढाऊ विमानांसोबत स्वदेशी बनावटीच्या कोलकाता आणि चेन्नई या विनाशिका, स्टिल्थ फ्रीगेट तलवार, फ्लीट सपोर्ट नौका दीपक आणि महत्त्वाची हेलिकॉप्टर्सही सहभागी होणार आहेत,ज्यांचे नेतृत्व रियर अॅडमिरल कृष्ण स्वामीनाथन आणि पश्चिम ताफ्यातील फ्लॅग कमांडींग अधिकारी करतील. भारतीय नौदलातील स्वदेशी बनावटीची सागरातून शोध घेणारी सागरी पाणबुडी खंदेरी आणि P8I
हे नौदलाच्या ताफ्यातील सागरी शोध घेणारी एअर क्राफ्ट याच्या क्षमतेचे देखील या कवायतीदरम्यान प्रात्यक्षिक केले जाईल.
अमेरिकेच्या नौदलातील स्ट्राईक कॅरीअर निमित्झ या सोबत क्रूझर प्रिन्स्टन आणि विनाशिका स्टेरेट आणि P8A सागरी शोध घेणारी विमाने या प्रात्यक्षिकात सहभागी असतील. द राॅयल आॅस्ट्रेलियन नौदलाचे प्रतिनिधित्व करणाऱ्या फ्रिगेट बल्लारेट तिच्या अंतर्भूत हेलिकॉप्टरसह सहभागी होईल JMSDF ही यात सहभागी होईल.
द मलबार संयुक्त सैन्य सरावाची मालिका भारत आणि अमेरिकेतील द्वैवार्षिक नौदल कवायतींनी 1992 सालापासून सुरू झाली असून त्याची व्याप्ती आणि कौशल्य गेल्या काही वर्षांपासून वाढतच आहे.सध्या मलबार कवायतींचे 24 वे वर्ष सुरू असून, त्यातून चार लोकशाही देशांतील नौदल सागरी मुद्द्यांवर देवाणघेवाण करतील त्यातून त्यांच्या नियमांवर आधारीत खुल्या आणि सर्वसमावेशक इंडो पॅसिफिक वचनबद्धतेचे प्रत्ययकारी दर्शन होत आहे.
Jaydevi PS/S.Patgoankar/P.Kor
पर्यटन मंत्रालय
कोविड-19 विषाणूच्या वाढत्या प्रादुर्भावाच्या पार्श्वभूमीवर सावधगिरीचा उपाय म्हणून मेघालय सरकारने राज्यातील सर्व पर्यटन स्थळे 31 मार्चपर्यंत बंद ठेवण्याचा घेतला निर्णय
नवी दिल्ली, 19 मार्च 2020
कोविड-19 विषाणूच्या वाढत्या प्रसाराला आळा घालण्यासाठीच्या प्रयत्नांचा भाग म्हणून मेघालय सरकारने राज्यातील सर्व पर्यटन स्थळे येत्या 31 मार्चपर्यंत बंद ठेवण्याचा निर्णय घेतला आहे. तसेच या निर्णयाची अंमलबजावणी 15 एप्रिल पर्यंत सुरु राहण्याची शक्यता आहे असे मेघालय सरकारने प्रसिद्ध केलेल्या पत्रकात म्हटले आहे. ज्या पर्यटकांनी या काळात मेघालयातील शिलॉंग आणि अन्य पर्यटन स्थळांना भेटी देण्याचा कार्यक्रम ठरविला असेल त्यांनी त्यांच्या या प्रवासाचे पुनर्नियोजन करावे अशा सूचनाही या पत्रकाद्वारे करण्यात आल्या आहेत.
B.Gokhale/P.Malandkar
(Visitor Counter : 77
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांकडे उपलब्ध असलेल्या कोविड-19 प्रतिबंधक मात्रांविषयी अद्ययावत माहिती
राज्ये आणि केंद्रशासित प्रदेशांना 193.53 कोटीहून अधिक कोविड प्रतिबंधक लसींच्या मात्रा केल्या उपलब्ध
अजूनही राज्ये आणि केंद्रशासित प्रदेशांकडे कोविड विरोधी लसीच्या शिल्लक आणि न वापरलेल्या 17.31 कोटीहून अधिक मात्रा उपलब्ध
नवी दिल्ली, 16 मे 2022
देशभरात कोविड प्रतिबंधक लसीकरणाचा वेग आणि व्याप्ती जलद गतिने वाढवण्यासाठी केंद्र सरकार कटिबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरणास सुरूवात करण्यात आली. 21 जून 2021 पासून कोविड -19 प्रतिबंधक लसीकरणाच्या सार्वत्रिकीकरणाचा नवा टप्पा सुरू झाला. राज्ये आणि केंद्रशासित प्रदेशांना यासंदर्भात सुयोग्य नियोजन शक्य व्हावे आणि लसींच्या पुरवठा साखळीचे सुव्यवस्थित नियोजन करता यावे यासाठी लसींची अधिक उपलब्धता आणि साठ्याबाबत अगोदरच सूचना देऊन लसीकरण अभियानाला गती देण्यात येत आहे.
देशव्यापी लसीकरणाच्या मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड-19 प्रतिबंधक लसींचा पुरवठा विनामूल्य करत आहे. कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, केंद्र सरकार देशातील लस उत्पादकांकडून उत्पादित 75 टक्के लसींच्या मात्रांची खरेदी करून राज्ये आणि केंद्रशासित प्रदेशांना विनामुल्य पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
17,31,18,435
भारत सरकारने आतापर्यंत 193.53 कोटी हून अधिक  कोविड प्रतिबंधक लसींच्या मात्रांचा पुरवठा राज्ये/केंद्रशासित प्रदेशांना केला आहे.
राज्ये/केंद्रशासित प्रदेशांकडे अजूनही 17.31 कोटीहून अधिक  शिल्लक राहिलेल्या आणि न वापरलेल्या लसींच्या मात्रा टोचण्यासाठी उपलब्ध आहेत.
N.Chitale/U.Kulkarni/P.Malandkar
(Visitor Counter : 121
पंतप्रधान कार्यालय
विजय दिनानिमित्त, 1971 च्या युद्धातल्या विजयाबद्दल पंतप्रधानांनी सशस्त्र दलांना केले नमन
पाकिस्तानविरोधात 1971 साली झालेल्या युद्धात भारतानं अतुलनीय विजय मिळवला होता. त्याचं स्मरण म्हणून आजचा दिवस विजय दिन म्हणून साजरा केला जात आहे. या युद्धात आपल्या प्राणाची बाजी लावून भारताला विजय मिळवून देणाऱ्या सशस्त्र दलाच्या सर्व शूर जवानांना पंतप्रधान नरेंद्र मोदी यांनी नमन केले आहे.
पंतप्रधानांचा ट्विटर संदेश;
"विजय दिनानिमित्त मी सशस्त्र दलाच्या त्या सर्व शूर जवानांना नमन करतो . या जवानांनी 1971 च्या युद्धात भारताला एक देदिप्यमान विजय मिळवून दिला होता. देशाला सुरक्षित आणि संरक्षित ठेवण्यात सशस्त्र दले महत्वाची भूमिका बजावत आहेत. त्याबद्दल संपूर्ण देश कायमच ऋणी राहील.
संरक्षण मंत्रालय
स्वातंत्र्य दिन 2021 च्या पूर्वसंध्येला राष्ट्रपती राम नाथ कोविंद यांनी आयसीजी जवानांच्या शौर्य आणि अन्य पुरस्कारांना मंजुरी दिली
नवी दिल्ली, 14 ऑगस्ट 2021
प्रमुख वैशिष्ट्ये :-
- राष्ट्रपतींनी भारतीय तटरक्षक जवानांच्या विशिष्ट शौर्य आणि गुणवत्तापूर्ण सेवेसाठी चार पुरस्कारांना मंजुरी दिली.
- एक तटरक्षक पदक 
- तीन तटरक्षक पदक 
75 व्या स्वातंत्र्य दिन 2021 च्या निमित्ताने, राष्ट्रपती राम नाथ कोविंद यांनी भारतीय तटरक्षक दलाच्या खालील जवानांना त्यांच्या विशिष्ट शौर्य आणि गुणवत्तापूर्ण सेवेसाठी एक तटरक्षक पदक  आणि तीन तटरक्षक पदक  प्रदान केले . पुरस्कार विजेत्यांची तपशीलवार यादी खालीलप्रमाणे आहे.
 तटरक्षक पदक 
 कमांडंट  शंकर राजू 
 तटरक्षक पदक 
 डीआयजी अनिल कुमार तेलमोगरू 
 डीआयजी सुंदरम बाबू व्यंकटेश 
 हरविंदर सिंग, P/Adh , 01133-Z
Jaydevi PS/S.Kane/DY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
माहिती आणि प्रसारण मंत्रालय
आकाशवाणीच्या सर्व व्यावसायिक कार्यान्वयनासाठी ब्रॉडकास्ट एअर-टाइम शेड्युलर  ची अंमलबजावणी
नवी दिल्ली, 7 नोव्हेंबर 2022
प्रसारभारतीअंतर्गत येणारे व्यावसायिक कार्यान्वयन म्हणजे ऑपरेशन्स सुनियोजित आणि स्वयंचलित करण्याच्या दृष्टीने, आज प्रसारभारतीचे मुख्य कार्यकारी अधिकारी, मयंक अग्रवाल, सदस्य  डी. पी. एस. नेगी, यांच्या हस्ते आज म्हणजे सात नोव्हेंबर 2022 रोजी “ब्रॉडकास्ट एअर टाईम शेड्यूलर  या संपूर्णपणे एकात्मिक वाहतूक आणि बिलिंग ॲपचे उद्घाटन प्रसार भारतीच्या सचिवालयात करण्यात आले.
यावेळी, प्रसारभारतीचे सीईओ मयंक अग्रवाल म्हणाले, “उत्तम सेवांसाठी, आकाशवाणीने ही एकात्मिक व्यवस्था जारी केली आहे. बॅट्स मुळे, आकाशवाणीच्या संपूर्ण कार्यान्वयानात पारदर्शकता येईल, आणि सगळी व्यावसायिक ऑपरेशन्स अधिक कार्यक्षमतेने होतील. यात, बुकिंग, बिलिंग, आणि पेमेंट पावती यावर देखरेख ठेवता येईल. हे ॲप मोबाईलवरही उपलब्ध असेल. याचे सॉफ्टवेअर मेन्यू आधारित असे विकसित करण्यात आले असून, आकाशवाणीच्या गरजेनुसार ते तयार करण्यात आले असल्याने सुलभ आणि वापरायला सोपे झाले आहे”.
“बॅट्स च्या अंमलबजावणीचा सर्वात महत्वाचा फायदा म्हणजे व्यवस्थापन अधिक प्रभावी आणि पारदर्शक होईल. आकाशवाणीची महसूल गळतीही यामुळे टाळली जाईल आणि प्रदान केलेल्या सेवांसाठी 100% महसूल मिळेल याची खातरजमा होऊ शकेल. ऑल इंडिया रेडिओच्या इतिहासात बॅट्स आणणे हा एक मोठा मैलाचा दगड आहे असे म्हणता येईल.” असे डी.पी.एस. नेगी यांनी सांगितले.
मेसर्स मीडिया न्यूक्लियसने त्याची रचना केली असून त्यात खालील वैशिष्ट्ये आहेत:
- एका मध्यवर्ती डेटाबेसद्वारे अनेक स्टेशनवर जाहिरात ऑर्डरचे शेड्यूलिंग आणि बिलिंग याचे व्यवस्थापन करणे.
- एखाद्या कराराची रिलीझ ऑर्डर निघाल्यापासून एकल किंवा बहुपद्धतीय बिलिंगपर्यंत हे करार सुविहीतपणे हाताळले जातील.
- ऑपरेशनल कार्यक्षमता वाढेल आणि खर्च कमी होतील.
- स्पॉट्सचे म्हणजे जाहिरातींचे नियोजन, वेळापत्रक आणि बिलिंगसाठी लवचिक उपाय प्रदान करून संस्थेची कार्यक्षमता वाढवली जाईल.
- बिलिंग आणि पेमेंटची व्यवस्था अधिक सुलभ आणि सुव्यवस्थित केली जाईल.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
संरक्षण मंत्रालय
वायुदलाच्या हिंडन तळावर संरक्षणमंत्र्यांच्या हस्ते 'भारत ड्रोन शक्ती 2023' या पहिल्यावहिल्या ड्रोन प्रदर्शनाचे उद्घाटन
सी-295 या पहिल्या वाहतूक विमानाचा भारतीय वायुदलात समावेश
सी-295 मुळे भारतीय वायुदलाच्या मध्यम वजन उचलू शकणाऱ्या विमानांच्या रणनैतिक क्षमतेत वाढ होईल- राजनाथ सिंह
नवी दिल्ली, 25 सप्टेंबर 2023
उत्तरप्रदेशात गाझियाबादमध्ये वायुदलाच्या हिंडन तळावर 25 सप्टेंबर 2023 रोजी संरक्षण मंत्री राजनाथ सिंह यांच्या हस्ते 'भारत ड्रोन शक्ती 2023' या पहिल्यावहिल्या ड्रोन प्रदर्शनाचे उद्घाटन झाले. भारतीय वायुदल  आणि भारतीय ड्रोन महासंघ  यांच्या संयुक्त विद्यमाने हे प्रदर्शन भरवण्यात आले आहे. दि. 25 व 26 सप्टेंबर 2023 असे दोन दिवस चालणाऱ्या या प्रदर्शनात, ड्रोनच्या क्षेत्रात कार्यरत असणाऱ्या, देशातील 75 पेक्षा अधिक स्टार्टअप उद्योगांचा सहभाग आहे.
या प्रदर्शनात मांडलेले ड्रोन्स विविध लष्करी आणि मुलकी कामांसाठी वापरले जाऊ शकतात. त्यांच्या क्षमता सिद्ध करण्याच्या उद्देशाने अनेक हवाई तसेच स्थिर प्रात्यक्षिके करून दाखवण्यात आली आहेत. भारताला 2030 पर्यंत जगातील एक महत्त्वपूर्ण ड्रोन केंद्र म्हणून नावारूपाला आणण्याच्या सरकारच्या प्रयत्नांना या प्रात्यक्षिकांच्या माध्यमातून चालना देण्याचा आयएएफ आणि डीएफआय यांचा प्रयत्न आहे.
'भारत ड्रोन शक्ती 2023' या प्रदर्शनाच्या उद्घाटनापाठोपाठ सी-295 या पहिल्या वाहतूक विमानाचा भारतीय वायुदलात समावेश करून घेण्यात आला. या सोहळ्यात सर्वधर्मपूजा करण्यात आली. तसेच या विमानाच्या क्षमतांबद्दल थोडक्यात माहिती देण्यात आली. मध्यम वजन उचलू शकणारे हे विमान, उतरण्यासाठी तयार न केलेल्या भूभागांवरून उड्डाणही करू शकते व तेथे उतरूही शकते. ते आता HS-748 अवरो या विमानाऐवजी कार्यान्वित करण्यात येईल.
एक्स या समाजमाध्यमवरील  एका संदेशाद्वारे संरक्षणमंत्र्यांनी विश्वास व्यक्त केला आहे की- सी-295 च्या समावेशामुळे भारतीय वायुदलाच्या मध्यम वजन उचलू शकणाऱ्या विमानांच्या रणनैतिक क्षमतेत वाढ होईल. आगामी काळात भारताला स्वयंसिद्ध करण्यासाठी संरक्षण आणि अंतराळ ही दोन क्षेत्रे म्हणजे बहुमोल आधारस्तंभ असल्याचे मत त्यांनी व्यक्त केले.
56 पैकी पहिली 16 विमाने उड्डाणासाठी सज्ज स्थितीत भारतीय वायुदलाला देण्यात येणार आहेत तर, उर्वरित 40 विमानांचे उत्पादन भारतात टाटा ऍडवान्सड सिस्टिम्स लिमिटेड मार्फत वडोदरा येथील कार्यशाळेत होणार आहे. या विमानाचा समावेश करून घेणारी पहिली तुकडी- 11 स्क्वाड्रन  हीदेखील वडोदरा येथेच स्थित आहे.
उद्घाटन कार्यक्रमात संरक्षणमंत्र्यांसह इतर मान्यवरांना भारतीय वायुदलाच्या काही अंतर्गत नवोन्मेषी उपक्रमांची एका प्रदर्शनाद्वारे माहिती देण्यात आली. यामध्ये संकरित ड्रोन तपास यंत्रणा, दोषनिदान करणारे कृत्रिम बुद्धिमत्तेवर आधारित इंजिन, फ्लाय-बाय -वायर टेस्टर, स्थिर विद्युतपुरवठा या तत्त्वावर काम करणाऱ्या ट्रॉली, क्यूआर संकेतावर आधारित टूल क्रिब व्यवस्थापन प्रणाली आणि आधुनिक अध्यापन तंत्रांचा यामध्ये समावेश होता.
या कार्यक्रमासाठी नागरी हवाई वाहतूक राज्यमंत्री, रस्ते वाहतूक आणि महामार्ग राज्यमंत्री जनरल डॉ. व्ही.के.सिंग , वायुदल सेनाप्रमुख एअर चीफ मार्शल व्ही.आर.चौधरी, तिन्ही सैन्यांचे वरिष्ठ अधिकारी दूतावासाशी संबंधित संरक्षणतज्ज्ञ आणि मित्रराष्ट्रांचे अधिकारी, त्याचप्रमाणे भारतीय उद्योगक्षेत्राच्या प्रतिनिधींनी उपस्थिती लावली.S.Kane/J.Waishampayan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
संरक्षण मंत्रालय
ऑक्सिजन आणि वैद्यकीय पुरवठा करण्यासाठी भारतीय हवाई दल आणि नौदलाचे प्रयत्न अधिक तीव्र
नवी दिल्ली, 7 मे 2021
भारतीय हवाई दल आणि भारतीय नौदलाने ऑक्सिजन कंटेनर आणि वैद्यकीय उपकरणे यांची वाहतूक करून सध्याच्या कोविड 19 परिस्थितीचा सामना करण्यासाठी नागरी प्रशासनाला मदत करण्यासाठी आपले प्रयत्न अधिक तीव्र केले आहेत. 7 मे, 2021 रोजी भारतीय हवाई दलाच्या सी -17 विमानाने देशभरात 400 उड्डाणे केली. यात एकूण 4,904 मेट्रिक टन क्षमतेचे 252 ऑक्सिजन टँकर्स आणण्यासाठी केलेल्या 351 उड्डाणांचा समावेश आहे. जामनगर, भोपाळ, चंदीगड, पानगढ़, इंदूर, रांची, आग्रा, जोधपूर, बेगमपेट, भुवनेश्वर, पुणे, सूरत, रायपूर, उदयपूर, मुंबई, लखनऊ, नागपूर, ग्वाल्हेर , विजयवाडा, बडोदा, दिमापूर आणि हिंडन या शहरांमध्ये ही उड्डाणे झाली.
भारतीय हवाई दलाच्या विमानाने 1,252 रिकाम्या ऑक्सिजन सिलिंडर्सबरोबरच 1,233 मेट्रिक टन क्षमतेच्या 72 क्रायोजेनिक ऑक्सिजन स्टोरेज कंटेनर्स विमानातून आणण्यासाठी 59 आंतरराष्ट्रीय उड्डाणे केली. कंटेनर्स आणि सिलिंडर्स सिंगापूर, दुबई, बँकॉक, ब्रिटन, जर्मनी, बेल्जियम आणि ऑस्ट्रेलिया येथून खरेदी करण्यात आले. याव्यतिरिक्त, सी -17 आणि आयएल-76 या विमानाना इस्त्राईल आणि सिंगापूरमधून क्रायोजेनिक ऑक्सिजन कंटेनर्स , ऑक्सिजन जनरेटर्स आणि व्हेंटिलेटर्स आणण्याची जबाबदारी सोपवण्यात आली आहे.
मित्र देशांकडून ऑक्सीजन कंटेनर्स / सिलेंडर्स / कॉन्सेंट्रेटर्स आणि संबंधित उपकरणे आणण्यासाठी भारतीय नौदलाने आयएनएस तलवार, आयएनएस कोलकाता, आयएनएस ऐरावत, आयएनएस कोची, आयएनएस तबर, आयएनएस त्रिकंद, आयएनएस जलाश्व आणि आयएनएस शार्दुल ही जहाजे तैनात केली आहेत. त्यांचा तपशील खालीलप्रमाणेः
|
|
Ship Name
|
|
Medical Supplies
|
|
Country/Port
|
|
Status
|
|
INS Talwar
|
|
27-MT oxygen containers – 02
|
|
Bahrain
|
|
Arrived at New Mangalore on May 05, 2021
|
|
INS Kolkata
|
|
Oxygen cylinders – 200
Oxygen concentrators - 43
+
Oxygen cylinders - 200
27-MT oxygen containers – 02
Oxygen concentrators– 04
|
|
Doha, Qatar
+
Kuwait
|
|
Expected arrival at Mundra on May 09, 2021
|
|
INS Kochi
|
|
27-MT oxygen containers - 03
Oxygen concentrators - 03
Oxygen cylinders–800
|
|
Kuwait
|
|
Expected arrivalat Mundra/Mumbaion May 10/11, 2021
|
|
INS Tabar
|
|
27-MT oxygen containers - 02
Oxygen cylinders–600
|
|
Kuwait
|
|
Expected arrivalat Mundra/Mumbai on May 10/11, 2021
|
|
INS Trikand
|
|
27-MT oxygen containers– 02
|
|
Doha, Qatar
|
|
Expected arrivalat Mumbai on May 10, 2021
|
|
INS Airavat
|
|
20 T empty cryogenic oxygen cylinders – 08
Empty oxygen cylinders - 3,150
Filled oxygen cylinders – 500
Oxygen concentrators - 07
Rapid Antigen Test kits - 10,000
PPE kits – 450
|
|
Singapore
|
|
Expected arrivalat Visakhapatnam on May 10, 2021
येत्या काही दिवसांत दोहा, कुवैत व मुआरा, ब्रुनेई येथून ऑक्सिजन कंटेनर्स आणि इतर वैद्यकीय सामुग्री आणण्यासाठी अनुक्रमे आयएनएस तर्कश , आयएनएस शार्दुल आणि आयएनएस जलाश्वचे नियोजन केले आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168